        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL
P R O C E S    V E R B A L 



     Încheiat azi   9  februarie   2022, ședință  ( reprogramată pentru data de  16 februarie 2022/prin Dispoziția nr.29/09.02.2022, actele administrative au fost datate cu 16 februarie 2022)  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.                       
   

                         Se supune la vot  procesul  verbal al ședinței anterioare  din data de 19 ianuarie    2022.

      
                                 Nefiind   obiecțiuni procesul verbal al ședinței ordinare din data de 19 ianuarie   2022  a fost aprobat cu unanimitate de voturi. 




Se trece la discutarea  primului  punct al ordinei de zi, și anume, aprobarea bugetului local pe anul 2022.



Materialul scris face parte integrantă din dosarul ședinței.



În comisia de specialitate ,proiectul bugetului a fost discutat în detaliu și a primit avizul de aprobare.




D-ul Markos Sandor, întreabă cum se va rezolva apa potabilă și canalizarea zonelor care nu au aceste servicii publice . Canalizarea gospodăriilor este importantă, amenzile sunt mari .Trebuie găsită o soluție și realizată infrastructura de canalizare pentru  zonele vizate.




D-ul primar, din păcate în majoritatea locurilor, infrastructura trebuie așezată pe terenuri  proprietate personală și din aceste considerente zonele respective nu pot fi incluse  în proiecte de cofinanțare.




Zonele respective vor fi realizate din surse proprii după inventarierea  lucrărilor de investiții efectuate de Romaqua Prest.




Este arătat faptul că au fost alocați bani la toate domeniile de activitate și dacă va fi nevoie o  rectificare bugetară putem face ori când.

                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu 10 voturi pentru .
                            S-a adoptat Hotărârea nr. 7 /2022 
                        La următorul punct al ordinei de zi, este prezentat materialul cu privire la  stabilirea  prețului de pornire la licitație  pentru 200,51  mc.,brut  masă  lemnoasă  provenită din producția anului 2022.




La astfel de hotărâri ar fi bine să fie consultat și un reprezentant din partea ocolului  silvic pentru prezentarea unui punct de vedere, atât cu privire la prețul masei lemnoase cât și  calitatea acestuia.




În urma discuțiilor purtate s-a stabilit, scoaterea la licitație publică lemn pe picior , pentru agenți economici atestați,  masă lemnoasă  provenită din producția anului 2022  din fondul forestier,  proprietate publică al orașului Borsec , administrat de Ocolul Silvic Borsec .
                            Prețul de pornire la licitație ,  - APV 01692  ACC1 ,  U.P  I – Borsec,  u.a. 20A, 20B, 21A, 21B, 21C, 21D,  volum brut  200,51 mc.,  prețul de pornire la licitație 171 lei/mc

                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu 10 voturi pentru.
                            S-a adoptat Hotărârea nr. 8 /2022 
                        La următorul punct al ordinei de zi, este prezentat materialul cu privire  la  stabilirea  prețului de pornire la licitație  pentru 161,69  mc.,brut  masă  lemnoasă  provenită din producția anului 2022. 
                       În urma discuțiilor purtate s-a stabilit, scoaterea la licitație publică lemn pe picior , pentru agenți economici atestați,  masă lemnoasă  provenită din producția anului 2022  din fondul forestier  proprietate publică al orașului Borsec , administrat de Ocolul Silvic Toplița  .
                      Prețul de pornire la licitație ,    - APV 2223 ACC1 ,  U.P  I – Borsec,  u.a. 44A, 45A, 46D, 47A,  volum brut  108,51 mc.,  prețul de pornire la licitație 110 lei/mc., - APV 2240 Rărituri  ,   U.P  I – Borsec, u.a . 44B, 45C ,  53,18  mc., volum brut  prețul de pornire la licitație  55 lei/mc.,
                     Președintele ședinței, întreabă cum a fost acordat lemn de foc populației.


   D-ul primar, în general cca., 20% din cantitatea dintr-un  APV este lemn de foc . Partida marcată a fost   exploatată  de  noi pe bază de contract de prestări servicii de către o firmă specializată, lemnul de foc provenit a fost acordat populației iar lemnul de lucru  a rămas pentru nevoi proprii. 
                       Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu 10 voturi pentru.
                            S-a adoptat Hotărârea nr. 9 /2022 
                        La următorul punct al ordinei de zi, este prezentat materialul cu privire la  decontarea navetei cadrelor didactice.



      În termenul  legal a fost depus  Hotărârea nr.1/11.01.2022  al Consiliului de Administrație al Liceului Tehnologic  „Zimmethausen”Borsec cu privire la  decontarea navetei cadrelor didactice pe luna decembrie   2021.



     Suma solicitată 2074 ,00 lei .
                       D-ul primar, arată consiliului începerea reabilitării  liceului. S-a găsit soluția de a se muta clasele în containere modulare. 



    Se arată faptul că, suprafața de teren identificată pentru depozit lemne va fi împărțită  în patru loturi unde se va amenaja lângă depozitul de  lemne o  zonă de compostare un  depozit de gunoi voluminos și un  adăpost pentru câini. Cum timpul permite și se va apuca de lucrările de amenajare. 
                        Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu 10 voturi pentru.
                            S-a adoptat Hotărârea nr. 10 /2022 
                        La următorul punct al ordinei de zi, este prezentat materialul cu privire la  rectificarea art.1(2) din dispozitivul Hotărârii Consiliului local orășenesc Borsec nr. 95/2021 privind stabilirea chiriei  pentru apartamentele realizate prin Programul de construcții de locuințe pentru tineri și destinate închirierii precum și  acordarea de  Burse școlare pentru elevii din unitatea  de învățământ preuniversitar de stat - Liceul Tehnologic ”Zimmethausen ” Borsec, județul Harghita.



      Este arătat faptul că, sunt proceduri administrative

1. chiria la ANL este reglementată de anexa nr.16 și de anexa 3, din acest motiv se rectifică art.1(2) din dispozitivul Hotărârii Consiliului local orășenesc Borsec nr. 95/2021.




Se arată faptul că, sunt probleme la blocul ANL cu procurarea lemnului de foc necesar de către chiriași. Se propune înaintarea de adrese, înștiințarea chiriașilor despre posibilitatea de cumpărare a apartamentelor deținute și prețul apartamentului, valoare / mp., construit. 




Președintele ședinței, întreabă care este soarta cazanelor de blocurile sociale. Cine are în inventar și cine răspunde de ele. 




Este arătat faptul că, cazanele pe bază de proces verbal au fost predate pentru persoana care și - a asumat la vremea respectivă serviciul de focărit, respectiv  d-ul Vass Elemer.
2. burse școlare, cu începere din data de 04 ianuarie 2022 a intrat în vigoare  Ordinul nr.5870/20221  privind aprobarea Criteriilor generale de acordare a burselor elevilor din învățământul preuniversitar de stat, care prevede  noi criterii la acordarea bursei de merit precum și faptul că , bursele  școlare,  performanță,  merit, studiu şi sociale , pentru elevii din unitatea  de învățământ preuniversitar de stat în anul  școlar  2021- 2022  se acordă cu începere din semestrul II al anului școlar.



Se abrogă Hotărârea Consiliului local orășenesc Borsec nr.107/30 decembrie 2021 adoptată în acest sens și se adoptă o nouă hotărâre cu respectarea noilor prevederi în domeniu. 






   
                        Nefiind alte probleme de discutat pe marginea proiectelor  și a materialului  prezentat ,  supus la vot proiectele     de hotărâre au fost aprobate cu 10 voturi pentru.
                            S-a adoptat Hotărârea nr. 11 și 12 /2022 
                                 La următorul  punct al ordinei de zi, este prezentat materialul cu privire la aprobarea Planului anual de acțiune pe anul 2022, privind serviciile sociale acordate în cadrul Direcției  de Asistență Socială Borsec.





  Este prezentat Avizul consultativ al   Direcției Generală de Asistență Socială și Protecția Copilului Harghita.





  Planul cuprinde în general , toate serviciile/acțiunile ce vor fi puse în aplicare, acordare de drepturi conform actelor normative din domeniu  în cursul anului 2022 pe linia asistenței sociale. 
                        Nefiind alte probleme de discutat pe marginea proiectelor  și a materialului  prezentat ,  supus la vot proiectele     de hotărâre au fost aprobate cu 10 voturi pentru.
                            S-a adoptat Hotărârea nr.13/2022 
                                 La următorul  punct al ordinei de zi, este prezentat materialul cu privire la aprobarea criteriilor și metodologiei de acordare a ajutoarelor de urgență persoanelor/familiilor și  copiilor internați în   Casa de tip familial Flüei Szent Miklós din orașul Borsec,   care se află în situații de necesitate cauzate de calamități naturale, precum și alte situații deosebite semnalate .





   Sumele alocate precum și procedura face parte integrantă din materialul scris.





   Au fost alocați  sume de bani pentru:
 Efectuarea de operații chirurgicale complicate, cu costuri ridicate în cazul persoanelor beneficiare de ajutor social şi al celor cu venituri mici dovedite cu acte medicale eliberate de medicii specialiști, 1000  lei;


    Efectuarea de tratamente şi investigații de specialitate în clinici de specialitate, în cazul persoanelor beneficiare de ajutor social şi al celor cu venituri mici, dovedite cu acte medicale de specialitate, 1500  lei;  
                      Cumpărare medicamente pentru persoanele beneficiare de ajutor social şi/sau cu venituri mici, cu probleme grave de sănătate care necesită tratamente medicale de lungă durată, intervenții chirurgicale şi care se află în imposibilitatea de a-şi cumpăra (achiziționa) medicamente şi/sau dispozitivele medicale datorită lipsei sau insuficientei veniturilor pe care le realizează 700 lei;
                        Acoperirea unei părţi din cheltuielile de inmormântare pentru beneficiarii de ajutor social şi pentru persoanele marginalizate sau cu venituri mici, dacă persona decedată nu a avut asigurate contribuţiile la fondul asigurărilor sociale de sănătate, urmaşii sau aparţinătorii acestuia neputând beneficia de ajutor de înmormântare din partea altor instituţii, cu condiţia prezentării documentelor justificative care să reflecte cheltuielile făcute cu această ocazie 2000 lei;

                       Accidente care duc la distrugerea unor bunuri (locuinţe la bloc, la case cu anexe gospodăreşti) provocate de calamităţi naturale (cutremure, incendii, inundaţii, furtuni, alunecări de teren etc.) în funcţie de gravitatea acestora, 2000 lei ;

                      Ajutorul pentru acoperirea unei părţi din costurile de reparaţii ale locuinţelor aflate într-o stare avansată de degradare pentru persoana singură sau familia nevoiaşă şi care le pune în pericol integritatea fizică şi psihică,2000 lei ;
                    Sprijinirea persoanelor fără venituri în vederea punerii în legalitate pe linie de evidenţă a populaţiei şi stare civilă, 150 lei ;
                          Cumpărarea de produse alimentare,   sau alte categorii de bunuri de strictă necesitate persoanelor singure vârstnice sau familiilor/ familii monoparentale nevoiaşe cu copii  aflate în dificultate, rechizite școlare achiziţionate de Primăria orașului Borsec, 100 lei/familie

                          Cumpărarea de  obiecte de îmbrăcăminte, rechizite  școlare  sau alte categorii de bunuri de strictă necesitate  familiilor/ familii monoparentale nevoiaşe cu copii  aflaţi în dificultate, achiziţionate de Primăria orașului Borsec, 500 lei/familie

                          Cumpărarea de îmbrăcăminte,încălțăminte, rechizite școlare, alimente, medicamente, produse de igienă corporală, servicii de asistență medicală, decontare contravaloare transport în comun pentru copii internați în Casa de tip familial Flüei Szent Miklós din orașul Borsec , produse și servicii achiziționate de Primărie pe baza unui referat de necesitate depus lunar la Serviciul de Asistență Socială, 300 lei/copil /lună
                               Se arată faptul că , Hotărârea urmează să fie aplicată  în cursul anului bugetar  2022 și se reînnoiește și se actualizează anual  după aprobarea bugetului local pe anul respectiv.
                           Nefiind alte probleme de discutat pe marginea proiectelor  și a materialului  prezentat ,  supus la vot proiectele     de hotărâre au fost aprobate cu 10 voturi pentru.
                               S-a adoptat Hotărârea nr.14/2022 
                                 La următorul  punct al ordinei de zi, este prezentat materialul cu privire la modificarea valorii  unui  bun   din domeniul public al orașului Borsec.





  Se arată faptul că, s-a recepționat lucrarea efectuată la stația de autobuz, vis a vis de sediul primăriei.



  Se modifică   Pct.  50 – Stație de autobuz, Cod Clasificare 1.3.1   de la valoarea 1.041,31 lei  -  la 25.051,15 lei ( majorare cu 24.009,84 lei) din lista domeniului public al orașului Borsec.



 D-ul Markos Sandor, consideră că, valoarea mp., construit este cam mare comparativ cu valoarea  mp., construit ce a fost evaluat la Motel Sport.




D-ul primar,  materialul  de construcție  s-a  scumpit foarte mult, mai ales materialul lemnos,  conform devizelor valoarea mp., construit este un  preț real. 

                             Nefiind alte probleme de discutat pe marginea proiectelor  și a materialului  prezentat ,  supus la vot proiectele     de hotărâre au fost aprobate cu 10 voturi pentru.
                               S-a adoptat Hotărârea nr.15/2022 
                                 La următorul  punct al ordinei de zi, este prezentat materialul cu privire la aprobarea situației financiare la data de 31 decembrie 2021.





  D-ul primar, arată faptul că, situația intermediară a fost aprobată la mijlocul lunii decembrie, acuma se supune la vot situația din data de 31.12.2021, care a fost întocmită cu respectarea  Normele metodologice privind încheierea exercițiului bugetar al anului 2021, aprobate prin Ordinul ministrului  finanțelor publice nr. 1536/15.12.2021 ,  Ordinul Ministerului Finanțelor Publice  nr. 28/2021 privind transmiterea situațiilor financiare anuale, Ordinul Ministerului Finanțelor Publice nr. 1801/03.04.2020 pentru aprobarea componentei, a modelelor si a normelor metodologice de elaborare a rapoartelor privind situațiile financiare, a rapoartelor privind notele la situațiile financiare si alte rapoarte/anexe  trimestriale si anuale  generate din sistemul național de raportare-Forexebug. Față de cel aprobat nu sunt modificări considerabile. Documentația a fost vizată de Administrația Județeană a Finanțelor Publice Harghita la data de 28.01.2022 și a fost înregistrată sub nr.1007.
                           Nefiind alte probleme de discutat pe marginea proiectelor  și a materialului  prezentat ,  supus la vot proiectele     de hotărâre au fost aprobate cu 10 voturi pentru.
                               S-a adoptat Hotărârea nr.16/2022 
                                 La următorul  punct al ordinei de zi, este prezentat materialul cu privire la validarea mandatului unui consilier supleant de pe lista Alianța Maghiară din Transilvania – Erdélyi Magyar Szövetség ( AMT- EMSZ). 

                                  Încheierea Civilă nr.46/27.01.2022  pronunțată de Judecătoria Toplița în dosarul nr.68/326/2022 din 27.01.2022, cu privire la validarea unui mandat de consilier supleant,  în persoana d-nei Szocs Noemi




   D-na Szocs Noemi în  conformitate cu prevederile  art.116(5) și art. 117  din Ordonanța de Urgență nr.57/2019 privind Codul Administrativ ,cu modificările și completările ulterioare  a depus jurământul în fața consiliului. 
                                 La următorul  punct al ordinei de zi, este prezentat materialul cu privire la reorganizarea comisiilor de specialitate.





 Este arătat faptul că a rămas vacant funcția de secretar al comisiei buget finanțe în urma demisiei  d-lui Szabo Tibor, Alianța Maghiară din Transilvania – Erdélyi Magyar Szövetség ( AMT- EMSZ) prin reprezentantul său în cadrul consiliului propune ca, d-na Szocs Noemi să fie cooptat în comisia buget finanțe  în calitate de secretar. 
                             Nefiind alte probleme de discutat pe marginea proiectelor  și a materialului  prezentat ,  supus la vot proiectele     de hotărâre au fost aprobate cu 10 voturi pentru.
                               S-a adoptat Hotărârea nr.17/2022 
DIVERSE:



D-ul Balazs Tibor, a primit sesizare cu privire la faptul că,  D-ra Dr. Nistor Gabriela , refuză deplasarea la domiciliul bolnavilor netransportabili. Trebuie văzut care este situația și luate măsuri în acest sens. 




Ridică problemele de la blocul social unde nimeni nu respectă deontologia traiului în comun. Fiecare chiriaș are drepturi  să-și asume obligații.  Părțile comune sunt distruse și murdare nimeni nu face nimic. Animalele de companie sunt duse la subsol pentru rezolvarea nevoilor, este un miros insuportabil. Partea din lemn a balcoanelor este putrezită, dacă careva se sprijină mai tare există  pericolul de a cădea. Apa din scoc este condusă în pivniță. 




 Urmează vizita anuală și trebuie verificat amănunțit toate aspectele sesizate. Este necesar luarea de măsuri dure, chiar și evacuarea chiriașilor care nu se conformează. Am tolerat destul toate problemele dar așa nu se  mai poate să continua. Cine nu poate să trăiască în colectivitate, și nu își  asumă obligațiile ce decurg din conviețuire , nu ar avea ce să caute în spațiul respectiv. Dacă cu vorbe frumoase nu merge trebuie aplicată legea ca atare. 




    La blocul ANL curge apa pe perete. Trebuie văzut care este problema și efectuarea lucrărilor necesare. Este clar că este ceva problemă cu scocul.




D-ul Markos Sandor, se discută multe probleme în cadrul ședințelor dar așa se pare că nu se face nimic. Sunt lucruri mărunte dar necesare pentru oameni, altfel nu ar sesiza.




D-ul viceprimar, sunt probleme sesizate care nu pot fi realizate și ca exemplu: amplasarea unui corp de iluminat public între blocuri, nu este realizabil , în zona respectivă numai linie de înaltă tensiune există. Celelalte probleme sesizate vor fi rezolvate când timpul permite ( pentru amplasare bănci , nu poți turna beton iarna în aer liber când sunt  constant grade cu  minus). Cu privire la scocul de la blocul ANL trebuie făcut de o firmă specializată ,care acordă și garanție pentru munca depusă conform unui contract de prestări servicii.
                      D-ul Markos Sandor,  a fost discutată curățirea zonei blocului ANL. Molozul și celelalte materiale aruncate tot acolo sunt. Nu s-a luat nici o măsură de ridicare a rezidurilor. 




D-ul primar, personal a rugat pe administratorul S.C. Dezvoltare Urbană SRL să  ridice rezidurile de la blocul ANL.





D-ul Pepel Attila Arpad, întreabă dacă există în structura de specialitate al primarului o persoană care are atribuții în domeniul turismului.
                               D-ul primar, fetele de la biroul de informații au atribuții  în domeniul turismului. Urmează ca d-ra Cotrigășanu să participe la o expoziție de  turism.





Urmează să fie purtate discuții cu membrii asociației de turism , văzut ce idei au și ce proiecte pentru relansarea turismului. În comun sunt mai multe oportunități decât fiecare pe cont propriu. Conform impozitelor și taxelor locale procentul de 1% din activități turistice urmează să fie cheltuit pentru promovarea turismului și vor fi promovați cei care au plătit cinstit taxa.










D-ul Markos Sandor, când vor fi aduse containerele pentru mutarea sălilor de clase și unde vor fi amplasate. 





D-na Moșneag Ana Maria ,trebuie luate măsuri ca , trotuarul de pe viaduct să fie periodic curățat de zăpadă, sunt reclamații că alunecă și nu se poate circula în siguranță.
                               D-ul Pepel Attila Arpad, pârtia de schi pierde multe persoane dornice să schieze pe motiv că , pârtia este plin de copii.  Ar fi benefic un program separat pentru copii , după care să fie eliberată pârtia.





Propune închiderea drumului de centură pe timp de iarnă și folosirea acestuia numai  pentru practicarea sportului de iarnă. 





O altă propunere, luarea de măsuri ca pubelele să fie amplasate în zone amenajate, pe platformă și îngrădite. Ar fi o măsură de prevenție față de animalele sălbatice. 





Președintele ședinței și d-ul primar, taberele de copii susțin financiar pârtia. 







D-ul Maier Cristian , pentru deszăpezirea trotuarelor există tehnologie avansată de încălzire, existând programe  de cofinanțare în acest sens.





Este arătat faptul că, nu suntem în stare să încălzim școala și ne gândim să încălzim trotuarele, este considerată o aberație în momentul de față.

                                D-ul Maier Cristian , propune ca, ședințele consiliului local să fie ținute mai de dimineață.




     Consiliul a respins propunerea.
                                   Președintele ședinței, având în vedere faptul că, baia Oșaroș nu funcționează , nefiind profitabilă, propune scoaterea la licitație și darea în administrare pentru o societate care,  poate găsește modul de a ține deschis si să funcționeze pe profit.  




      Propune solicitarea de la S.C. Dezvoltare Urbană SRL o situație financiară cu data de 31.12.2021, bilanț și să prezinte bugetul de venituri și cheltuieli pe anul 2022. 





D-ul Balazs Tibor,  arată faptul că la Tușnad există o formație compusă din 40 persoane care susțin  ”Nyilas Misi Muzikel” și care pot fi contactați cu ocazia unor evenimente culturale. 
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



            PREŞEDINTELE ŞEDINŢEI,
    Moldován Kémenes Ildikó Anna  


                      Bayka Gyula
